
Parlamentul  României

Camera  Deputaţilor
Comisia pentru Sănătate şi Familie
                    Nr. 28/109/ 20 martie 2003 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la  proiectul de Lege pentru aprobarea Ordonanţei Guvernului nr. 13/2003 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun ( PL nr.190/2003),  înaintat Comisiei pentru sănătate şi familie cu adresa nr.190 din 10 martie 2003.

În conformitate cu prevederile art.66 alin.(3) din Regulamentul Camerei Deputaţilor, la examinarea proiectului de lege s-a avut în vedere şi propunerea legislativă privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun ( PL nr.668/2002).
La întocmirea raportului, comisia a avut în vedere avizul Consiliului Legislativ.

În raport de obiectul şi conţinutul său, proiectul de lege face parte din categoria legilor ordinare.

         p.PREŞEDINTE,                                                SECRETAR,

DEP.DR.OVIDIU BRÎNZAN                           DEP.FARM.ION BURNEI


[image: image2.png]



Parlamentul  României

Camera  Deputaţilor
Comisia pentru Sănătate şi Familie
                                                                                          Nr. 28/109/ 20 martie 2003

R A P O R T 

asupra proiectului de Lege pentru aprobarea Ordonanţei Guvernului nr. 13/2003 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun ( PL nr.190/2003)

1. Cu adresa nr.190 din 10 martie 2003, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege pentru aprobarea Ordonanţei Guvernului nr. 13/2003 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun( PL nr.190/2003) care a fost adoptat de Senat în şedinţa din 27 februarie 2003.

La întocmirea raportului, comisia a avut în vedere avizul Consiliului Legislativ.

În conformitate cu prevederile art.66 alin.(3) din Regulamentul Camerei Deputaţilor, la examinarea proiectului de lege s-a avut în vedere şi propunerea legislativă privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun ( PL nr.668/2002). 

Proiectul de lege are ca obiect modificarea şi completarea Legii nr. 349/2002 pentru prevenirea şi combaterea efectelor consumului produselor din tutun în vederea realizării conformităţii cu legislaţia europeană. 

Necesitatea armonizării legislaţiei româneşti la prevederile Comunităţii Europene a impus adoptarea unei legi care să contribuie la îmbunătăţirea sănătăţii şi calităţii vieţii populaţiei, reducând în acelaşi timp riscurile de utilizare a unor astfel de produse , mai ales în rândul tineretului, cât şi preîntâmpinarea dezvoltării riscurilor unor îmbolnăviri grave cum ar fi cancerul sau bolile cardiace.

Adoptarea prezentei ordonanţe, prin modificările incluse, duce la transparenţa integrală a componenţei de prevenire a fumatului şi protecţia nefumătorilor în cadrul Directivei 37/2001/CE, sarcină asumată de România, până la sfârşitul anului 2002. Introducerea condiţiilor suplimentare de amenajare a spaţiilor delimitate pentru fumat elimină necesitatea de a se emite acte normative ulterioare sau elaborarea de norme suplimentare de aplicare a legii.

Faţă de cele prezentate mai sus, comisia propune Plenului Camerei Deputaţilor aprobarea proiectului de lege cu amendamentele care fac obiectul raportului.

2. În raport cu obiectul şi conţinutul său, proiectul de lege face parte din categoria legilor ordinare, potrivit prevederilor art.74 alin.(2) din Constituţie.

3. La lucrările comisiei a participat ca invitat, dl.George Pavelescu, secretar de stat în Ministerul Sănătăţii şi Familiei .

4. La lucrările comisiei din data de 18.03.2003, din totalul de 14 membri, au fost prezenţi 13 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Titlul legii

“Lege pentru aprobarea Ordonanţei Guvernului nr.13/2003 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun”
Nemodificat.


2.
Articol unic
“Se aprobă Ordonanţa Guvernului nr.13 din 30 ianuarie 2003 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun, adoptată în temeiul art.1 pct.VI.3 din Legea nr.680/2002 privind abilitarea Guvernului de a emite ordonanţe şi publicată în Monitorul Oficial al României , Partea I, nr.64 din 2 februarie 2003, cu următoarele modificări şi completări: “


Nemodificat.


3.
Titlul ordonanţei

“Ordonanţă privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun”


Nemodificat.


4.
Pct.1 ( text proiect de lege adoptat de Senat)

“1. La articolul I, după punctul 13 se introduce punctul 131, cu următorul cuprins:

“131. După alineatul (8) al articolului 3 se introduce alineatul (81) , cu următorul cuprins:

(81) Conţinutul de gudron, nicotină şi monoxid de carbon se determină de către oricare dintre laboratoarele acreditate internaţional, conform standardelor ISO 4387, 10315, 8454, 10362-1 şi 8243. Toleranţele admise pentru monoxidul de carbon şi gudron vor fi de + 25 % sau + 1 mg, iar pentru nicotină de + 0,1 mg sau + 25 %.”

Nemodificat.


5.
Pct.2 ( text proiect de lege adoptat de Senat)

“2. La articolul I, după punctul 15 se introduce punctul 151, cu următorul cuprins:

“151. După alineatul (1) al articolului 6 se introduc alineatele (11) şi (12), cu următorul cuprins:

(11) Denumirea monoxid de carbon se va tipări în formă neprescurtată, respectiv “monoxid de carbon” , şi nu CO.

(12) Pachetul de ţigarete este un paralelipiped dreptunghic, compus din 6 suprafeţe/feţe: două suprafeţe mari sau principale, două suprafeţe mijlocii sau laterale şi două suprafeţe mici. Prin parte a pachetului se înţelege oricare dintre suprafeţe laterale ale pachetului de ţigări.”


Nemodificat.


6.
Pct.3 ( text proiect de lege adoptat de Senat)

“3. La articolul I, după punctul 16 se introduce punctul 161, cu următorul cuprins:

“161. După litera b) a alineatului (2) al articolului 6 se introduce litera b1) , cu următorul cuprins:

b1) prin cea mai vizibilă suprafaţă a pachetului se înţelege una dintre cele două suprafeţe mari, aleasă ca referinţă. Prin ambalaj exterior al pachetului se înţelege ambalajul special netransparent/folie pretipărită. Avertismentele de sănătate, atât cele generale, cât şi cele adiţionale , se vor tipări numai pe pachetele de ţigarete.”


Nemodificat.


7.
Pct.17 art.6 alin.(2) lit.d) ( text O.G nr.13/2003)
“17. Litera d) a alineatului (2) al articolului 6 va avea următorul cuprins:

“d) avertismentul adiţional se tipăreşte astfel încât să se asigure alternanţa celor 14 texte prevăzute în lista cuprinsă în anexa care face parte integrantă din prezenta lege ;”


Se propune să se introducă un punct nou în legea de aprobare, ca pct.4 cu următorul cuprins:

“4. La articolul I punctul 17, litera d) a alineatului (2) al articolului 6 va avea următorul cuprins:

d) avertismentul adiţional se tipăreşte astfel încât să se asigure alternanţa celor 10 texte prevăzute în lista cuprinsă în anexa care face parte integrantă din prezenta lege ;”

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ovidiu Brînzan (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale)  şi dl.dep.farm.Ion Burnei (Grupul Parlamentar al PSD ) .


Pentru corelare cu numărul textelor propuse la anexă. 



8.
Pct.4 ( text proiect de lege adoptat de Senat)

“4. La articolul I punctul 20 , litera c) a alineatului (3) al articolului 6 va avea următorul cuprins:

c) tipărit centrat, paralel cu marginea pachetului.”


Pct.4 devine pct.5.

Nemodificat.


Prin renumerotare.

9.
Pct.5  ( text proiect de lege adoptat de Senat)

“5. La articolul I, după  punctul 20 , se introduc punctele 201 – 204, care vor avea următorul cuprins:

“201. După alineatul (3) al articolului 6, se introduc alineatele (31) şi (32), cu următorul cuprins:

(31) Chenarele care încadrează avertismentele de sănătate generale şi adiţionale, precum şi inscripţia privind conţinutul de gudron, nicotină şi monoxid de carbon vor avea grosimea de 3 mm şi vor fi incluse în suprafaţa alocată de 30 % , 40 %, respectiv 10 %. Chenarele care încadrează avertismentele generale şi adiţionale sunt poziţionate centrat, în partea de jos a suprafeţei pe care sunt tipărite, paralel cu marginea pachetului. În exteriorul chenarelor, deasupra avertismentelor de sănătate, se va tipări centrat inscripţia :”Directiva  Consiliului CE 2001/37/CEE”, dimensiunea textului, culoarea şi fonturile folosite rămânând la latitudinea producătorului.

(32) În cazul ţigaretelor destinate comercializării în magazinele “Duty Free”, avertismentele de sănătate generale şi adiţionale se vor tipări şi pe cartuş, în limba engleză, conform listei din Directiva Consiliului CE 2001/37/CEE. Avertismentul general se va tipări pe una din feţele cele mai mari ale cartuşului, va ocupa 30 % din această suprafaţă şi se va tipări astfel încât să se asigure apariţia alternativă a celor două texte. Avertismentul adiţional se va tipări pe cealaltă faţă mare a cartuşului, va ocupa 40 % din această suprafaţă şi se va tipări astfel încât să se asigure apariţia alternativă a tuturor celor 14 texte. În exteriorul chenarelor, deasupra avertismentelor de sănătate, se va tipări centrat inscripţia : “Directiva Consiliului CE 2001/37/CEE”, dimensiunea textului, culoarea şi fonturile folosite rămânând la latitudinea producătorului.

202. După alineatul (6) al articolului 6 se introduce un nou alineat, alin. (61), cu următorul cuprins:

(61) Producătorul va marca data fabricaţiei folosind un cod intern de identificare a lotului, urmând ca organele de control să solicite producătorului sistemul propriu de codificare.

203. După alineatul (7) al articolului 6 se introduce un nou alineat, alin. (71), cu următorul cuprins:

(71) Următoarele inscripţii sunt considerate interzise: light, lights, ultra light, ultra lights, super light, super lights, extra light, extra lights, fresh &light, fresh &lights, smooth, medium, ultra, ultime, leggera, low, în orice combinaţie între ele sau cu alte cuvinte şi, de asemenea, traducerile acestor cuvinte în orice limbă.

204. După alineatul (1) al articolului 7 se introduc două noi alineate, alin.(11) şi alin.(12), cu următorul cuprins:

(11) Ministerul Sănătăţii şi Familiei va aviza inscripţionările şi designul final al  pachetelor de ţigarete conform anexei, din punctul de vedere al conformităţii cu prevederile acestei legi. Avizarea se va face la solicitarea producătorilor şi importatorilor, într-un termen de maximum 10 zile lucrătoare de la înregistrarea cererii.

(12) După data de 31 decembrie 2004, producţia , importul şi punerea pe piaţă a produselor din tutun care nu îndeplinesc condiţiile prezentei legi este interzisă. Stocul de produse din tutun aflat deja în  circuitul comercial la data de 31 decembrie 2004, care nu îndeplineşte condiţiile prezentei legi, va fi lichidat în termen de maximum 6 luni.”


Pct.5, din legea de aprobare, care devine pct.6 va avea următorul cuprins:

“6. La articolul I, după  punctul 20 , se introduc punctele 201 – 204, care vor avea următorul cuprins:

Nemodificat.

(32) În cazul ţigaretelor destinate comercializării în magazinele “Duty Free”, avertismentele de sănătate generale şi adiţionale se vor tipări şi pe cartuş, în limba engleză, conform listei din Directiva Consiliului CE 2001/37/CEE. Avertismentul general se va tipări pe una din feţele cele mai mari ale cartuşului, va ocupa 30 % din această suprafaţă şi se va tipări astfel încât să se asigure apariţia alternativă a celor două texte. Avertismentul adiţional se va tipări pe cealaltă faţă mare a cartuşului, va ocupa 40 % din această suprafaţă şi se va tipări astfel încât să se asigure apariţia alternativă a tuturor celor 10 texte. În exteriorul chenarelor, deasupra avertismentelor de sănătate, se va tipări centrat inscripţia : “Directiva Consiliului CE 2001/37/CEE”, dimensiunea textului, culoarea şi fonturile folosite rămânând la latitudinea producătorului.

Nemodificat.

Nemodificat.

Nemodificat.

Nemodificat.

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ovidiu Brînzan (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale)  şi dl.dep.farm.Ion Burnei (Grupul Parlamentar al PSD ) .


Prin renumerotare.

Pentru corelare cu numărul textelor propuse la anexă.



10.
Pct.6  ( text proiect de lege adoptat de Senat)

“6. La articolul I, după  punctul 22 se introduce punctul 221, cu următorul cuprins:

“221. Alineatul (2) al articolului 12 va avea următorul cuprins:

(2) Nerespectarea repetată a prevederilor art. 3 alin. (3) şi (4) şi ale art. 5 se sancţionează cu suspendarea temporară a activităţii de către organismele competente, până la remedierea situaţiei care a dus la suspendarea activităţii.”


Pct.6 devine pct.7.

Nemodificat.


Prin renumerotare.

11.
Pct.25 ( text O.G nr.13/2003 )

25. Punctul 10 al anexei va avea următorul cuprins:

(text O.G nr.13/2003)

ANEXĂ

LISTA

cuprinzând avertismentele de sănătate adiţionale, conform art.6 alin.(2) lit.d)

( text Legea nr.349/2002)

1. Fumătorii mor mai tineri.

( text Legea nr.349/2002)

2.Fumatul blochează circulaţia sângelui în artere, provoacă infarct miocardic şi accident vascular cerebral.

( text Legea nr.349/2002)
3. Fumatul provoacă cancer pulmonar, care este letal.

( text Legea nr.349/2002)

4. Fumatul în timpul sarcinii dăunează copilului dumneavoastră.

( text Legea nr.349/2002)
5. Protejaţi copiii: nu-i lăsaţi să respire fumul dumneavoastră!

( text Legea nr.349/2002)
6. Doctorul sau farmacistul dumneavoastră vă poate ajuta să vă lăsaţi de fumat.

( text Legea nr.349/2002)
7. Fumatul dă dependenţă, nu începeţi să fumaţi!

( text Legea nr.349/2002)
8. Oprirea fumatului scade riscul de îmbolnăviri cardiace sau pulmonare fatale.

( text Legea nr.349/2002)
9. Fumatul poate provoca o moarte lentă şi dureroasă.

( text Legea nr.349/2002)
10. Pentru a renunţa la fumat, consultaţi doctorul/farmacistul dumneavoastră .

(text O.G nr.13/2003)

11. Fumatul încetineşte circulaţia sângelui şi provoacă impotenţă.

( text Legea nr.349/2002)
12. Fumatul provoacă îmbătrânirea tenului (pielii).

( text Legea nr.349/2002)
13. Fumatul poate dăuna calităţii spermei şi scade fertilitatea.

( text Legea nr.349/2002)

14. Fumul de ţigară conţine benzen, nitrozamine, formaldehidă şi cianuri.

(text O.G nr.13/2003)


Se propune să se introducă un text nou în legea de aprobare, ca pct.8, cu următorul cuprins:

“8. La articolul I, punctul 25 va avea următorul cuprins:
“25. Anexa va avea următorul cuprins:
ANEXĂ

LISTA

cuprinzând avertismentele de sănătate adiţionale, conform art.6 alin.(2) lit.d)

1.Fumatul poate provoca infarct miocardic şi accident vascular cerebral.

2.Fumatul poate provoca cancer pulmonar .

3.Fumatul în timpul sarcinii dăunează copilului dumneavoastră.

4.Protejaţi copiii: nu-i lăsaţi să respire fumul dumneavoastră!

5.Doctorul sau farmacistul dumneavoastră vă poate ajuta să vă lăsaţi de fumat.

6.Fumatul dă dependenţă, nu începeţi să fumaţi!

7.Oprirea fumatului scade riscul de îmbolnăviri cardiace sau pulmonare .

8. Pentru a renunţa la fumat, consultaţi doctorul/farmacistul dumneavoastră.

9.Fumatul poate provoca îmbătrânirea tenului (pielii).

10.Fumul de ţigară conţine benzen, nitrozamine, formaldehidă şi cianuri.

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ovidiu Brînzan (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale)  şi dl.dep.farm.Ion Burnei (Grupul Parlamentar al PSD ) .


Afirmaţia din avertisment este imperativă, în timp ce fumatul reprezintă un factor de risc.

Idem.

Idem.

Prin renumerotare.

Prin renumerotare.

Prin renumerotare.

Prin renumerotare.

Afirmaţia din avertisment este imperativă, în timp ce fumatul reprezintă un factor de risc.

Idem.

Prin renumerotare.

Afirmaţia din avertisment este imperativă, în timp ce fumatul reprezintă un factor de risc.

Idem.

Idem.

Prin renumerotare.



12.
Pct.26 (text O.G nr.13/2003)

“26. Punctul 10 al anexei va avea următorul cuprins:.

“10.Pentru a renunţa la fumat, consultaţi doctorul/farmacistul dumneavoastră.”


Se propune să se introducă un punct nou în legea de aprobare, ca pct.9, cu următorul cuprins:

“9. La articolul I, punctul 26 se abrogă.
Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ovidiu Brînzan (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale)  şi dl.dep.farm.Ion Burnei (Grupul Parlamentar al PSD ) .


Prin preluare la pct.8 din legea de aprobare.




În urma dezbaterilor nu s-au înregistrat amendamente respinse.

             p.PREŞEDINTE,                                                                                                            SECRETAR,

   DEP.DR.OVIDIU BRÎNZAN                                                                                        DEP.FARM.ION BURNEI

